Psalam (Šarić) 65.
Upravitelju pjevačkoga zbora; psalam Davidov; pjesma.

1Tebi, Bože na Sionu, pripada hvalospjev; tebi neka se izvršuju zavjeti! 

2Ti uslišitelju molitava, k tebi neka se utječe svako tijelo! 

3Teško me pritiskuje krivnja zlodjela, ali ti opraštaš grijehe naše. 

4Blagoslovljen je onaj, kojega si izabrao, da bude blizu tebe, da prebiva u dvorima tvojim! Nasitimo se dobrom kuće tvoje, svetoga hrama tvojega. 

5Ti nas uslišiš u dobroti čudesnim djelima; ti Bog, spasitelj naš; ti pouzdanje svih krajeva zemaljskih, najdaljega žala, 

6Koji tvrdo postavljaš gore svojom snagom, opasan jakošću; 

7Koji utiša buku morsku, bučne valove, bunu naroda: 

8Sad zadršću pred znacima tvojim skrajni stanovnici zemlje; sad napuniš klicanjem istok i zapad. 

9Ti si blagoslovio zemlju, zalio si je i bogato napunio potokom Božjim punim vode; daješ da joj uspijeva žito; tako si je opremio, 

10 Brazde si njezine napojio, grude njezine namočio, kišnim kapljama razmekšao, usjeve joj u rastu blagoslovio. 

11 Tako kruniš godinu dobrote svoje; i staze tvoje teku obilnošću. 

12 Padaju na pašnjake po pustinji, brežuljci se opasuju radošću; 

13 Odijevaju se livade stadima; dokine su pokrivene žitom; vesele se i pjevaju. 

Psalmi (Šarić)